CELEX: 32018R0190
Language: et
Date: 2017-11-24 00:00:00
Title: Komisjoni delegeeritud määrus (EL) 2018/190, 24. november 2017, millega muudetakse delegeeritud määrust (EL) nr 1393/2014, millega kehtestatakse tagasiheitekava seoses teatavate pelaagiliste liikide püügiga loodepiirkonna vetes

9.2.2018   
            
            
               ET
            
            
               Euroopa Liidu Teataja
            
            
               L 36/8
            
         KOMISJONI DELEGEERITUD MÄÄRUS (EL) 2018/190,
   24. november 2017,
   millega muudetakse delegeeritud määrust (EL) nr 1393/2014, millega kehtestatakse tagasiheitekava seoses teatavate pelaagiliste liikide püügiga loodepiirkonna vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
   ning arvestades järgmist:
   
               (1)
            
            
               Määruse (EL) nr 1380/2013 eesmärk on kaotada järk-järgult tagasiheide kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
            
         
               (2)
            
            
               Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mida on võimalik üks kord uuendada ja mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
            
         
               (3)
            
            
               Komisjoni delegeeritud määrusega (EL) nr 1393/2014 (2) kehtestati tagasiheitekava seoses teatavate pelaagiliste liikide püügiga loodepiirkonna vetes, et lihtsustada teatavate paindlikkusmehhanismide abil lossimiskohustuse rakendamist.
            
         
               (4)
            
            
               Belgial, Prantsusmaal, Iirimaal, Madalmaadel, Hispaanial ja Ühendkuningriigil on otsene huvi kalavarude majandamiseks loodepiirkonna vetes. Pärast konsulteerimist loodepiirkonna vete nõuandekomisjoni ja pelaagiliste liikide nõuandekomisjoniga esitasid kõnealused liikmesriigid 31. mail 2017 komisjonile ühise soovituse.
            
         
               (5)
            
            
               Kõikide liikide lossimiskohustuse suhtes tehtavaid erandeid võib täpsustada vastavalt määruse (EL) nr 1380/2013 artikli 15 lõike 5 punktile b seoses liikidega, mille puhul teaduslikud tõendid näitavad suurt ellujäämismäära (edaspidi „ellujäämismääral põhinevad erandid“).
            
         
               (6)
            
            
               Ühises soovituses tehakse ettepanek kohaldada teatavatel tingimustel 2019. ja 2020. aastal ellujäämismääral põhinevat erandit ringnoodaga püütud makrelli ja heeringa suhtes, keskendudes kvoodivälistele liikidele ICESi VIIe ja VIIf rajoonis. Kalanduse teadus-, tehnika- ja majanduskomitee (STECF) vaatas läbi liikmesriikide poolt kõnealuse erandi õigustamiseks esitatud tõendid. STECF jõudis järeldusele, et soovitatud erandit toetavad tõendid sarnanesid selliseid muid erandeid põhjendavate tõenditega, mis sisaldusid eelmises tagasiheitekavas ja mida STECF oli eelnevalt hinnanud. Kõikide liikide lossimiskohustuse suhtes tehtavaid erandeid võib täiendavalt täpsustada vastavalt määruse (EL) nr 1380/2013 artikli 15 lõike 5 punktile c seoses liikidega, mille puhul teaduslikest tõenditest nähtub, et selektiivsuse suurendamist on väga raske saavutada, või kus soovimatu saagi käsitlemine hõlmab ebaproportsionaalselt suuri kulusid (vähese tähtsusega erandid).
            
         
               (7)
            
            
               Ühises soovituses tehakse ettepanek kohaldada vähese tähtsusega erandit 2018. aastal kuni 6 % ning 2019. ja 2020. aastal kuni 5 % põhjaputassuu (Micromesistius poutassou) aastasest kogusaagist tööndusliku pelaagilise traalpüügi puhul, mille sihtliik on ICESi Vb, VI ja VII rajoonis põhjaputassuu ja mis töödeldakse laevapardal surimiks. Asjaomased liikmesriigid esitasid tõendid, millega näidati, et suuremat selektiivsust ei ole võimalik saavutada ja et soovimatu saagi käitlemise kulud on ebaproportsionaalselt suured. STECF vaatas soovitatud erandi läbi ja jõudis järeldusele, et see on piisavalt põhjendatud. Seega võib soovitatud erandi lisada delegeeritud määrusesse (EL) nr 1393/2014.
            
         
               (8)
            
            
               Ühises soovituses tehakse ettepanek kohaldada vähese tähtsusega erandit 2018. aastal kuni 6 % ning 2019. ja 2020. aastal kuni 5 % pikkuim-tuuni (Thunnus alalunga) aastasest kogusaagist kaksiktraalnoodaga (PTM) püügi puhul, mille sihtliik on ICESi VII alapiirkonnas pikkuim-tuun. Liikmesriigid esitasid tõendid, millega näidati, et soovimatu saagi ladustamise ja käitlemise kulud on nii merel kui ka kaldal ebaproportsionaalselt suured. STECF vaatas liikmesriikide esitatud tõendid läbi. STECF mainis oma hinnangus ohtu seoses saagi valikulise omandamisega. Sellega seoses tuleks märkida, et nõukogu määruse (EÜ) nr 850/1998 (3) artikli 19a lõike 3 kohaselt ei kohaldata valikulise püügi keeldu selliste liikide saagi suhtes, mis on määruse (EL) nr 1380/2013 artikli 15 lõike 4 kohaselt lossimiskohustusest vabastatud. Seega võib soovitatud erandi lisada delegeeritud määrusesse (EL) nr 1393/2014.
            
         
               (9)
            
            
               Ühises soovituses tehakse ettepanek kohaldada 2018., 2019. ja 2020. aastal vähese tähtsusega erandit kuni 1 % makrelli (Scomber scombrus), stauriidide (Trachurus spp.), heeringa (Clupea harengus) ja merlangi (Merlangius merlangus) aastasest kogusaagist väikeste pelaagiliste liikide püügi puhul, mille sihtliigid on ICESi VIId rajoonis makrell, stauriidid ja heeringas ning mille jaoks kasutatakse kuni 25-meetrise kogupikkusega pelaagilise püügi traale (OTM ja PTM). STECF vaatas läbi liikmesriikide poolt kõnealuse erandi õigustamiseks esitatud tõendid. STECF märkis, et vähese tähtsusega erand võib motiveerida asjaomaseid laevu kohandama oma tegutsemistavasid ja jätkama uurimistegevust selektiivsuse suurendamiseks. Seega võib asjaomase erandi lisada delegeeritud määrusesse (EL) nr 1393/2014.
            
         
               (10)
            
            
               Tagasiheitekava kestust tuleks seega pikendada 31. detsembrini 2020.
            
         
               (11)
            
            
               Delegeeritud määruse (EL) nr 1393/2014 artiklis 2 on sätestatud erand seoses ellujäämusega makrelli- ja heeringasaagi suhtes seinnoodaga kalapüügi puhul. STECH andis kõnealusele meetmele positiivse hinnangu 2014. aastal. Komisjon leiab, et tõendid, millel kõnealune hinnang põhines, kehtivad järgmised kolm aastat. Seepärast on asjakohane pikendada meetme kohaldamist 2020. aastani.
            
         
               (12)
            
            
               Seepärast tuleks delegeeritud määrust (EL) nr 1393/2014 ja selle lisa vastavalt muuta.
            
         
               (13)
            
            
               Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Kuna komisjoni delegeeritud määrusega (EL) nr 1393/2014 kehtestatud tagasiheitekava lõpeb 31. detsembril 2017, tuleks käesolevat määrust kohaldada alates 1. jaanuarist 2018,
            
         ON VASTU VÕTNUD KÄESOLEVA MÄÄRUSE:
   Artikkel 1
   Delegeeritud määrust (EL) nr 1393/2014 muudetakse järgmiselt.
   
               1)
            
            
               Artiklisse 2 lisatakse lõige 6:
               „6.   Erandina määruse (EL) nr 1380/2013 artikli 15 lõikest 1 ei kohaldata lossimiskohustust 2019. ja 2020. aastal ringnoodaga selliste pelaagiliste liikide sihtpüügil püütud makrelli ja heeringa suhtes, mille suhtes ei kohaldata kvoote ICESi VIIe ja VIIf rajoonis, kui käesoleva artikli lõigetes 1–5 ja artiklis 4 sätestatud nõuded on täidetud mutatis mutandis.“
            
         
               2)
            
            
               Artikli 3 pealkiri asendatakse järgmisega: „Vähese tähtsusega erandid 2015., 2016. ja 2017. aastal“.
            
         
               3)
            
            
               Lisatakse järgmine artikkel 3a:
               „Artikkel 3a
               Vähese tähtsusega erandid 2018., 2019. ja 2020. aastal
               Erandina määruse (EL) nr 1380/2013 artikli 15 lõikest 1 võib tagasi heita järgmised kogused:
               
                           a)
                        
                        
                           2018. aastal kuni 6 % ning 2019. ja 2020. aastal kuni 5 % põhjaputassuu (Micromesistius poutassou) aastasest kogusaagist tööndusliku pelaagilise traalpüügi puhul, mille sihtliik on ICESi Vb, VI ja VII rajoonis põhjaputassuu ja mille jaoks kasutatakse pelaagilist traali ning mis töödeldakse laevapardal surimiks.
                        
                     
                           b)
                        
                        
                           2018. aastal kuni 6 % ning 2019. ja 2020. aastal 5 % pikkuim-tuuni (Thunnus alalunga) aastasest kogusaagist kaksiktraalnoodaga (PTM) püügi puhul, mille sihtliik on ICESi VII alapiirkonnas pikkuim-tuun;
                        
                     
                           c)
                        
                        
                           2018., 2019. ja 2020. aastal kuni 1 % makrelli (Scomber scombrus), stauriidide (Trachurus spp.), heeringa (Clupea harengus) ja merlangi (Merlangius merlangus) aastasest kogusaagist pelaagilise traalpüügi puhul, mille sihtliigid on ICESi VIId rajoonis makrell, stauriidid ja heeringas ning mille jaoks kasutatakse kuni 25-meetrise kogupikkusega pelaagilisi traale (OTM ja PTM).“
                        
                     
         
               4)
            
            
               Artikli 5 teine lõik asendatakse järgmisega:
               „Seda kohaldatakse 1. jaanuarist 2015 kuni 31. detsembrini 2020.“
            
         
               5)
            
            
               Lisa asendatakse käesoleva määruse lisas esitatud tekstiga.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. november 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 22.
   
      (2)  Komisjoni 20. oktoobri 2014. aasta delegeeritud määrus (EL) nr 1393/2014, millega kehtestatakse tagasiheitekava seoses teatavate pelaagiliste liikide püügiga loodepiirkonna vetes (ELT L 370, 30.12.2014, lk 25).
   
      (3)  Nõukogu 30. märtsi 1998. aasta määrus (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu (EÜT L 125, 27.4.1998, lk 1).
   
      LISA
      
                  1.
               
               
                  Püügitegevus ICESi Vb, VIa ja VIb rajoonis:
                  
                              
                                 Kood
                              
                           
                           
                              
                                 Pelaagilise püügi vahendid
                              
                           
                           
                              
                                 Kvoodi alla kuuluvad sihtliigid
                              
                           
                        
                              OTB
                           
                           
                              Traallaudadega põhjatraalid
                           
                           
                              Makrell, heeringas, stauriidid, põhjaputassuu, hirvkala, põhjaatlandi hõbekala
                           
                        
                              OTM
                           
                           
                              Traallaudadega pelaagilised traalid, muud
                           
                           
                              Makrell, heeringas, stauriidid, põhjaputassuu, hirvkala, põhjaatlandi hõbekala
                           
                        
                              PTB
                           
                           
                              Paarispõhjatraalid (muud)
                           
                           
                              Makrell
                           
                        
                              PTM
                           
                           
                              Kaksiktraalid
                           
                           
                              Heeringas, makrell, stauriidid
                           
                        
                              PS
                           
                           
                              Seinnoodad
                           
                           
                              Makrell, põhjaputassuu
                           
                        
                              LHM
                           
                           
                              Ridvata õng
                           
                           
                              Makrell
                           
                        
                              LTL
                           
                           
                              Veoõnged
                           
                           
                              Makrell
                           
                        
            
                  2.
               
               
                  Püügitegevus ICESi VII alapiirkonnas (välja arvatud ICESi VIIa, VIId ja VIIe rajoonid):
                  
                              
                                 Kood
                              
                           
                           
                              
                                 Pelaagilise püügi vahendid
                              
                           
                           
                              
                                 Kvoodi alla kuuluvad sihtliigid
                              
                           
                        
                              LHM
                           
                           
                              Ridvata õng
                           
                           
                              Makrell
                           
                        
                              LTL
                           
                           
                              Veoõnged ja ritvõnged
                           
                           
                              Pikkuim-tuun
                           
                        
                              PTM
                           
                           
                              Kaksiktraalid
                           
                           
                              Põhjaputassuu, makrell, stauriidid, pikkuim-tuun, hirvkala, heeringas
                           
                        
                              OTM
                           
                           
                              Traallaudadega pelaagilised traalid
                           
                           
                              Põhjaputassuu, makrell, stauriidid, hirvkala, heeringas, pikkuim-tuun
                           
                        
                              OTB
                           
                           
                              Traallaudadega põhjatraalid
                           
                           
                              Heeringas
                           
                        
                              PS
                           
                           
                              Seinnoodad
                           
                           
                              Makrell, stauriidid
                           
                        
            
                  3.
               
               
                  Püügitegevus ICESi VIId ja VIIe rajoonis
                  
                              
                                 Kood
                              
                           
                           
                              
                                 Pelaagilise püügi vahendid
                              
                           
                           
                              
                                 Kvoodi alla kuuluvad sihtliigid
                              
                           
                        
                              OTB
                           
                           
                              Traallaudadega traalid (määratlemata)
                           
                           
                              Kilu
                           
                        
                              GND
                           
                           
                              Triivvõrgud
                           
                           
                              Makrell, heeringas
                           
                        
                              LHM
                           
                           
                              Käsiõngelaevad ja ritvõnged
                           
                           
                              Makrell
                           
                        
                              OTM
                           
                           
                              Traallaudadega pelaagilised traalid (muud)
                           
                           
                              Kilu, stauriidid, makrell, heeringas, hirvkala
                           
                        
                              PTM
                           
                           
                              Paaristraalid (muud)
                           
                           
                              Stauriidid
                           
                        
                              PS
                           
                           
                              Seinnoodad
                           
                           
                              Makrell, stauriidid
                           
                        
            
                  4.
               
               
                  Püügitegevus ICESi VIIa rajoonis:
                  
                              
                                 Kood
                              
                           
                           
                              
                                 Pelaagilise püügi vahendid
                              
                           
                           
                              
                                 Kvoodi alla kuuluvad sihtliigid
                              
                           
                        
                              OTM
                           
                           
                              Traallaudadega pelaagilised traalid
                           
                           
                              Heeringas
                           
                        
                              PTM
                           
                           
                              Kaksiktraalid
                           
                           
                              Heeringas
                           
                        
                              LHM
                           
                           
                              Käsiõngelaevad
                           
                           
                              Makrell
                           
                        
                              GNS
                           
                           
                              Nakkevõrgud
                           
                           
                              Heeringas